钦定古今图书集成/明伦汇编/氏族典/第149卷 > 孙琼
## 钦定古今图书集成/明伦汇编/氏族典/第149卷 > 孙琼

按《万姓统谱》：“琼，字蕴章，昆山人。正统进士，授刑部主
事，升郎中。时锦衣指挥门达用苛刻罗织人罪，法司
承望风旨，往往死非命，琼多所平反。太监牛玉养子
犯法，嘱琼，琼不少贷，由是积怨于他事，连坐谪戍辽阳。成化初，复职乞归，年近四十。家居笃于礼度，终日
端坐。所居朴陋，人不能堪，而处之裕如。”